
V roku 2016 vzniklo na území Trnavského kraja 5 požiarov s priamou škodou 3 810 €.

V roku 2016 vznikli na území Trnavského okresu 1  požiar s priamou škodou 10  €.

Medzi najčastejšie príčiny vzniku požiarov patrili: vypaľovanie trávy a suchých porastov, spaľovanie odpadu, zakladanie ohňov v prírode  a úmyselné zapálenie.

Pri zabezpečovaní a realizácii preventívnych protipožiarnych opatrení zameraných na ochranu lesov pred požiarmi je potrebné vychádzať z ustanovení a z požiadaviek uvedených vo všeobecne záväzných právnych predpisoch z oblasti ochrany pred požiarmi.

V súvislosti so zabezpečovaním ochrany lesov pred požiarmi plnia úlohy aj obce a to:

1. vypracovať a viesť dokumentáciu ochrany pred požiarmi obce podľa § 15 ods. 1 písm. d) zákona č. 314/2001 Z. z. o ochrane pred požiarmi v znení neskorších predpisov v súlade s § 36 a 37 vyhlášky Ministerstva vnútra Slovenskej republiky č. 121/2002 Z. z. o požiarnej prevencii v znení neskorších predpisov,

2. preveriť aktuálnosť dokumentácie ochrany pred požiarmi obce v súlade so skutkovým stavom, ako aj preveriť činnosť ohlasovní požiarov v obci,

3. prerokovať v orgánoch obce úlohy vyplývajúce zo zabezpečenia ochrany lesov pred požiarmi v súlade so všeobecne záväznými právnymi predpismi,

4. vykonať preventívne protipožiarne kontroly podľa § 23 ods. 1 písm. a) zákona č. 314/2011 Z. z. o ochrane pred požiarmi u vlastníkov lesných pozemkov, v ktorých nie je vykonávaný štátny požiarny dozor.

Odporúčajúce ustanovenia:

a) zabezpečiť stálu pohotovostnú službu v hasičských zbrojniciach v prípade potreby a podľa uváženia v najkritickejších obdobiach možnosti vzniku požiarov,
b) zabezpečiť efektívnu a dôslednú preventívno-výchovnú a propagačnú činnosť zameranú na ochranu lesov pred požiarmi; spolupracovať pri plnení tejto úlohy s orgánmi miestnej štátnej správy, Dobrovoľnou požiarnou ochranou Slovenskej republiky, ako aj s ďalšími záujmovými združeniami zameranými na ochranu prírody.

Medzi jednu z vhodných foriem preventívno-výchovného pôsobenia na širokú verejnosť na úseku ochrany pred požiarmi stále patrí aj vysielanie relácií v miestnych rozhlasoch. Tieto relácie je zvlášť účinné vysielať v jarnom období prípadne v čase dlhotrvajúceho horúceho a suchého počasia a na vývesnej tabuli obce. Rozhlasovú reláciu, ktorá tvorí prílohu tejto informácie, doporučujeme poskytnúť aj základnej škole vo Vašej obci alebo základným školám v meste.


V prípade vzniku požiarov lesných porastov v ťažko prístupných lokalitách si tieto vyžadujú nasadenie špeciálnej hasičskej techniky a väčšieho počtu zasahujúcich osôb. Na základe týchto skutočností, dúfame, že obecné úrady budú naďalej organizovať pomoc z radov občanov, ktorá je tak potrebná pri lokalizácii a likvidácii lesných požiarov.

Príloha: rozhlasová relácia

  rozdeľovník
	

	

	

	


	mjr. Mgr. Zoltán Takács

	riaditeľ v.r.


                                                                                                                      Príloha č. 1

Ochrana lesov pred požiarmi v roku 2017 – relácia pre miestne rozhlasy


K základným povinnostiam, ktoré je potrebné dodržiavať v prírode patrí:

- nezakladať oheň na miestach, kde je to zakázané, alebo kde by sa mohol rozšíriť

- využívať len oficiálne ohniská, ktoré sú bezpečné

- neodhadzovať neuhasené cigarety

- nedovoľovať deťom hry so zápalkami

- rešpektovať príkazy a dodržiavať zákazy umiestnené na verejných miestach, najmä pri vstupe do lesa (zákaz kladenia ohňa, zákaz používania otvoreného ohňa a pod.)

- v prípade spozorovania požiaru privolať okamžite hasičskú jednotku (č. tel. 150 – tiesňová linka, č. tel. 112 – linka integrovaného záchranného systému ), alebo požiar ohlásiť na najbližšiu ohlasovňu požiarov či už v obci alebo u správcu lesa.

Upozorňujeme spoluobčanov, že vypaľovanie porastov bylín, kríkov a stromov, používať otvorený plameň na miestach so zvýšeným nebezpečenstvom vzniku požiaru s zakladať oheň v priestoroch alebo na miestach, kde môže dôjsť k jeho rozšíreniu je v zmysle zákona č. 314/2001 Z. z. o ochrane pred požiarmi v znení neskorších predpisov zakázané.  Za porušenie ustanovení tohto zákona je možné fyzickej osobe uložiť pokarhanie alebo pokutu až do výšky 331,- €. Tieto činnosti bývajú pravidelne kontrolované zo strany Okresného riaditeľstva Hasičského a záchranného zboru v Trnave.

Veríme, že spoločným úsilím, opatrnosťou a zodpovednosťou každého z nás prispejeme k tomu, aby náš prírodný ekosystém hlavne v čase zvýšeného nebezpečenstva vzniku požiarov bol v rovnováhe, čím bude zachovaný aj pre ďalšie generácie.

